stanford-oval/wikipedia huggingface dataset:
תהילים י"ט
ההמנון הבבלי לאל שמש ומזמור י"ט

השירה הבבלית מהללת את אל השמש. שירה זו מתארת באריכות את תפקידו של האל בעולם ואת כבודו הרב. עוד מתארת השירה את שליטתו בעולם החי, את מסירותו גלפי האדם השורה במצוקה ואת הצדק שהוא משליט בעולמו. היו שמצאו מוטיבים משותפים, רעיוניים ולשוניים, לשירה הבבלית עם מזמור י"ט:
"שמש המאיר ... שמים / ומבהיר החשך ... ממעל ומתחת / קרניך כרשת מכסות / ... קרניך חודרות למקומות ...הארץ / תולה בשמים את חוג הארץ / מדי יום תעבור את הארץ הרחבה, גאות הים, ההרים, ארץ ושמים. יומם לא תחלש ולא יכהו פניך - בלילה תאיר ותלהט, למרחקים אשר לא ידעום ומידות אורך אשר לא יספרום ...
בליטורגיה

מזמור זה נאמר כחלק מפסוקי דזמרא המורחבים של שבת ויום טוב.
לפי מנהג הגר"א המזמור משמש כשיר של יום ליום הראשון של שבועות, בשל שבחי התורה המופיעים בו.
נהוג לומר את פסוקי תיאור התורה שבמזמור בזמן ההקפות בשמחת תורה.
הפסוק האחרון של המזמור נאמר בסוף תפילת עמידה.
בתרבות

יצירות רבות חוברו בהשראת המזמור, ביניהן הפרק הראשון "השמיים מספרים כבוד אל" מתוך הבריאה, אורטוריה מאת יוזף היידן. פרנץ ליסט חיבר את היצירה "תהילים י"ט". Die Himmel erzählen die Ehre Gottes, רי"ב 76, היא קנטטה מאת יוהאן סבסטיאן באך, שנכתבה בהשראת המזמור.
בתרבות > בשירה

על המילים "תורת ה' תמימה.. פיקודי השם.." הולחנו שירים רבים בהם: "תורת השם תמימה" - של חסידות באבוב, מבוצע על ידי שייע ברקו, מוטי גולדמן ומקהלת מלכות.
על הפסוק "פיקודי השם ישרים משמחי לב, מצוות השם ברה מאירת עיניים, יראת השם טהורה עומדת לעד, משפטי השם אמת צדקו יחדיו" מבצע אברהם פריד סינגל בשם פיקודי השם יחד עם מקהלת מלכות ובלחן של משה לאופר.
על המילים "יהיו לרצון אמרי פי והגיון ליבי לפניך" מבצע ילד הפלא ארי רייך שיר בלחן של מוטי אילוביץ, יחד עם מקהלת מלכות.
על המילים "יהיו לרצון אמרי פי והגיון ליבי לפניך" שר הזמר מוטי שטיינמץ בלחן של חזקי' משה וייס.
על המילים "יהיו לרצון אמרי פי והגיון ליבי לפניך" שר הזמר ביני לנדאו באלבומו מעבר לגבולות.
תורת ה' תמימה - לחן של פייבל מנדלוביץ, ביצוע של אהרלה סמט באלבום לחיים טיש תורה של יוסף משה כהנא.
לקריאה נוספת

הרב אלחנן סמט, עיונים במזמורי תהילים תל אביב: משכל, 2012, עמ' 41–69. (חלק א' וחלק ב' במהדורה המקוונת, באתר תורת הר עציון)
יעקב בזק, "השמים מספרים כבוד אל", בתוך: שמואל שניצר (עורך), מעריב, 8 ביוני 1984, עמ' 47–48
ביאורים

↑  במקרא השם 'שמש' יכול לקבל התייחסות בלשון זכר. נראה שמחבר המזמור השתמש דווקא בלשון זכר, בעקבות הדימויים של השמש לחתן וגבור
1 2  הקבלה ישרה בין שני טקסטים היא מבנה בו החלק הראשון של הטקסט האחד מקביל לחלק הראשון של הטקסט השני, והחלק האחרון של הטקסט האחד מקביל לחלקו האחרון של הטקסט השני. הקבלה כיאסטית היא מבנה הפוך, בו החלק הראשון של הטקסט האחד מקביל לחלק האחרון של הטקסט השני, והחלק האחרון של הטקסט האחד מקביל לחלקו הראשון של הטקסט השני.
↑  מספר המילים בבית הראשון הוא 30, בשני 21, בשלישי 38, וברביעי 24, לא כולל פסוק החתימה
↑  מספר הצלעות בבית הרביעי יתר באחת על הבית השני. לפי ניתוחו של הרב סמט, הסיבה לכך היא שהצלע ”בְּשָׁמְרָם עֵקֶב רָב”, שייכת להיאמר רק בבית העוסק באדם, שמקבל שכר על מעשיו
הערות שוליים

1 2 3 4 5 6 7 8 9 10 11  הרב אלחנן סמט, עיונים במזמורי תהילים, תל אביב: משכל, 2012, עמ' 41-69
1 2 3 4  יצחק אבישור, עולם התנ"ך: תהלים א', תל אביב: דודזון עתי, 1996, עמ' 85-84
↑  עמוס חכם, ספר תהילים עם פירוש דעת מקרא - א ירושלים: מוסד הרב קוק, תשס"ז, עמ' צז-קג
1 2  רש"י, תהילים י"ט
↑  רבי מנחם המאירי, פירוש לספר תהלים, עמ' 45–46, באתר היברובוקס. וראה ויקרא רבה, פרשה ה', פסקה ח'
1 2 3  רד"ק, תהילים י"ט, ח'
↑  רבי יהודה הלוי, ספר הכוזרי, מאמר שני, פסקה נ"ו
↑  רד"ק, תהילים י"ט, י'
↑  רבי דוד אלטשולר, המצודות, תהילים י"ט
1 2 3  אבן עזרא, תהילים י"ט
↑  מלבי"ם, תהילים י"ט
↑  הרב חנן פורת, התורה - מורת דרך בגן המבוכה, באתר התנ"ך
↑  הרב יעקב משה חרל"פ, מי מרום - יד, ירושלים: ישיבת בית זבול, תשנ"ט, עמוד צ"ז
↑  מעשה רב, הלכות פסח, סי' קצו.
↑  השיר בערוץ היוטיוב הרשמי של מקהלת מלכות
↑  השיר בערוץ היוטיוב הרשמי של אברהם פריד
↑  השיר בערוץ היוטיוב של המפיק משה כהן
↑  השיר בערוץ היוטיוב הרשמי של מוטי שטיינמץ
↑  השיר בערוץ היוטיוב הרשמי של ביני לנדאו
פסוק ט"ו במזמור בציור קיר על בית הכנסת בית דניאל
1806 בארצות הברית

| 0 | 1 | 2 | 3 |
| --- | --- | --- | --- |
| «««  1805   1804  1803 |  דגל ארצות הברית | 1806  בארצות הברית |  »»»  1807   1808   1809 |
כל ערכי השנים בארצות הברית • אירועים בולטים בעולם ב-1806 פורטל ארצות הברית • לוח שנה של שנת 1806
1806 בארצות הברית הייתה השנה בה חגגה ארצות הברית 30 שנה מיום היווסדה.
הנהגה

הנשיא: תומאס ג'פרסון (המפלגה הדמוקרטית-רפובליקנית)
סגן הנשיא: ג'ורג' קלינטון (המפלגה הדמוקרטית-רפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
23 במרץ – לאחר שהגיעו לחוף האוקיינוס השקט, החוקרים לואיס וקלארק החלו את המסע חזרה למזרח ארצות הברית.
29 במרץ – אושרה בניית הכביש הפדרלי הראשון בארצות הברית.
30 במאי – אנדרו ג'קסון בן ה-19 אשר יהפוך לנשיא ארצות הברית בשנת 1829, הורג אדם במהלך דו-קרב אשר במהלכו נפגע בחזהו מפגיעת כדור.
23 בספטמבר – מסתיים מסעה של משלחת לואיס וקלארק כשהקבוצה מגיעה חזרה לסנט לואיס
נולדו

פרק זה לוקה בחסר. אנא תרמו לוויקיפדיה ו.
12 במרץ – ג'יין פירס,  אשתו של נשיא ארצות הברית פרנקלין פירס (נפטרה ב-1863)
נפטרו

פרק זה לוקה בחסר. אנא תרמו לוויקיפדיה ו.
המסלול של הכביש הפדרלי הראשון
תראקיה

חלוקת תראקיה בהווה בין טורקיה, יוון ובולגריה
תְרָאקְיָה (בטורקית: Trakya, נהגה תֶרַאקיה; בבולגרית: Тракия; ביוונית: Θράκη) היא חבל ארץ גאוגרפי והיסטורי בפינה הדרומית מזרחית של חצי האי הבלקני בדרום-מזרח אירופה.
בימינו, חבל תראקיה נחלק בין שטחן של שלוש מדינות: בולגריה (תראקיה הצפונית), יוון (תראקיה המערבית) וחלקה האירופי של טורקיה (תראקיה המזרחית), שם היא מכונה גם רומלי (Rumeli).
חבל הארץ מזוהה עם צאצאיו של תִירָס המקראי. (תראקיה: בלועזית Thrace, שואב משורש יווני, Θρᾷξ)
גאוגרפיה

תראקיה גובלת ממזרח בים השחור ובבוספורוס, ומדרום בים השיש, מצר הדרדנלים ובים האגאי. גבולותיה היבשתיים מוגדרים פחות. היא משתרעת עד להרי הבלקן במרכזה של בולגריה בצפון, ובמערב היא כוללת את רכס הרי רודופי ויש הכוללים בה גם את הרי רילה והרי פירין. אורכה של תראקיה מגיע ל-500 קילומטר לכל היותר ורוחבה הממוצע הוא כ-200 קילומטר.
מזרח תראקיה שבשטח טורקיה הוא חבל ארץ גבעי, למעט הרי ילדז (Yıldız Dağları – "הרי הכוכב") שבצפונו. בדרום תראקיה המזרחית משתרע חצי האי גליפולי (Gelibolu Yarımadası). בתחומי יוון ובולגריה הנוף הררי יותר, אם כי בין הרי הבלקן מצפון להרי רודופי שבדרום תראקיה, משתרע עמק רחב ידיים בו זורם נהר המריצה (בולגרית Марица, טורקית Meriç, יוונית Εβρος – "אברוס") לאורך 480 קילומטר, עד שהוא מבצע תפנית דרומה ונשפך אל הים האגאי.
העיר החשובה והגדולה בתראקיה היא איסטנבול. ערים חשובות נוספות הן אדירנה בטורקיה, בורגס ופלובדיב בבולגריה, ואלכסנדרופולי ודידימוטיכו ביוון.
נוף בהרי רודופי
מסגד סלימיה באדירנה
סוזופול לחוף הים השחור בבולגריה
העיר העתיקה בפלובדיב, בולגריה
היסטוריה > העת העתיקה

בימי קדם התייחס המושג "תראקיה" אל שטח גדול בהרבה מהמקובל כיום, ואשר השתרע מערבה אל תוך מקדוניה, סרביה ויוון של היום. בשטח זה וברחבי הבלקן כולו, וכן בחלקה האסייתי של טורקיה, ישבו שבטים הודו-אירופים תראקים שיחס היוונים אליהם היה כאל "חצי-ברברים". שפתם של התראקים הייתה תראקית, שפה הודו-אירופית, ומקורם אינו ברור לחלוטין, אך הדעה הרווחת היא כי התפתחו מתושביו הקדומים של האזור שהתערבבו בתקופת הברונזה בשבטים הודו-אירופים המקורבים לעמים איראנים כמו הסקיתים, הקימרים והסרמטים. על בסיס הקבלה בין התרבות התראקית לתרבות הפריגית, המינואית והמיקנית העלו חוקרים בולגרים את הסברה כי התראקים היו מקורבים לאלה.
לראשונה נזכרו התראקים באיליאדה כבני בריתה של טרויה. הרודוטוס תיארם כעם רב ובעל עוצמה, אך הדגיש כי היו מפולגים ביניהם לקבוצות ושבטים. לפי המיתולוגיה היוונית היו התראקים צאצאיו של תראקס, בנו של אל המלחמה ארס שהתגורר לפי האמונה בתראקיה. הומרוס תיחם את תראקיה באופן מעורפל בין הים השחור במזרח לנהר אקסיוס באזור סלוניקי של היום. במאה ה-6 לפנה"ס הוקמו בתראקיה המושבות היווניות הראשונות, ובתקופה זו החלו התראקים לשמש שכירי חרב בשירותן של ערי יוון. תראקיה נכבשה על ידי דריווש הראשון בשנת 512 לפנה"ס והייתה למחוז בממלכה האחמנית למשך זמן קצר עד שהפרסים גורשו ממנה במלחמת פרס–יוון.
החל באמצע המאה ה-5 לפנה"ס הצליחו מספר שבטים תראקים להתאחד לממלכה שנשלטה על ידי המלך טרס, מייסד ממלכת אודריסה. הממלכה התקיימה עד אמצע המאה ה-3 לפנה"ס. הממלכה לא איחדה את כל שטחה של תראקיה, וגם בשטח שהיה נתון לשליטתה היה כוחו של השלטון המרכזי מוגבל. במאה ה-4 לפנה"ס התפצלה הממלכה לשלוש ממלכות קטנות יותר ובירתה של אחת מהן הועברה בשנת 320 לפנה"ס לסאותופוליס בסמוך לקאזאנלק בבולגריה. ממלכה זו המשיכה והתקיימה תחת השושלת האורדיסית עד למאה ה-1 אך כוחה הלך ונחלש.
בתקופה זו, תקופת הזוהר ביוון העתיקה, גברה ההשפעה היוונית בקרב התראקים, וכיוון ששפתם לא הייתה כתובה, היא נסוגה מפני היוונית. זו הפכה ללינגואה פרנקה ושימשה לתקשורת בין השבטים התראקים השונים כמו גם במגעיהם עם עמים אחרים. התרבות התראקית ספגה מכה נוספת עם כיבושה של תראקיה בידי פיליפוס השני מלך מוקדון ואביו של אלכסנדר הגדול, והתראקים בתראקיה אימצו את התרבות ההלניסטית במשך 150 שנות שלטונה של מוקדון עליהם. בשנת 305/306 המליך ליסימכוס את עצמו למלך עליהם. בשנת 279 לפנה"ס פלשו הגאלים לתראקיה ונותרו בה עד סוף המאה. תראקיה הייתה לחלק מהרפובליקה הרומית בשנת 168 לפנה"ס, אך הפכה באופן רשמי לפרובינקיה רק בשנת 46 לספירה.
הרומאים התייחסו לנהר נסטוס (Nestos) כאל גבולה המערבי של תראקיה והשתמשו בה כאסם תבואה בו היו אחוזות גדולות שעובדו על ידי עבדים.
היסטוריה > ימי הביניים

במאה ה-4 פלשו ההונים והויזיגותים לתראקיה וב-9 באוגוסט 378 התחולל קרב אדריאנופול סמוך לאדירנה בו כשלו הרומאים בהדיפתם והקיסר המזרחי ואלנס נהרג בקרב. לאחר חלוקת האימפריה הרומית נפלה תראקיה בחלקה של האימפריה הביזנטית אשר שלטה בה עד המאה ה-9, עת רובה של תראקיה הפך לחלק מבולגריה. היא שבה לשליטת הביזנטים בשנת 972, אך נדה בינם לבין הבולגרים מהמאה ה-12 עד למאה ה-14. החל מ-1352 כבשו העות'מאנים את תראקיה בהדרגה תוך 20 שנה והחזיקו בכולה במשך 500 שנה.
היסטוריה > העת החדשה והמאה ה-20

בתחילת שנת 1877 פרצה מלחמת רוסיה-טורקיה אשר נבעה משאיפותיה משכבר הימים של רוסיה להשיג גישה לים התיכון ולשלוט בקונסטנטינופול ובמצרים הסמוכים לה. הרוסים כמעט והגיעו לקונסטנטינופול בפברואר 1878, אך בריטניה שחששה שהעיר תיפול לידיהם, שלחה אליה צי אוניות. בשל ההתערבות הבריטית ובשל כך שהרוסים סבלו אבדות עצומות, הסכימה רוסיה לחוזה סן סטפנו שנחתם ב-3 במרץ 1878. בהסכם זה הכירו העות'מאנים באוטונומיה של בולגריה על רוב תראקיה, אך הוא בוטל ארבעה חודשים בלבד לאחר מכן בקונגרס ברלין. לפי ההסכמה החדשה שמרה האימפריה העות'מאנית על חזקתה ברוב תראקיה באמצעות הקמת החבל האוטונומי של רומליה המזרחית. למרות זאת, שבע שנים בלבד לאחר מכן אוחד החבל עם בולגריה.
לאחר מלחמות הבלקן בשנים 1912–1913 נאלצו העות'מאנים לוותר על מערב תראקיה אשר נמסרה לידי בולגריה. קו הגבול בין שתי המדינות חפף במידה רבה את קו הגבול הנוכחי בין טורקיה ליוון ובולגריה, לאורך נהר המריצה. בולגריה זכתה במוצא אל הים האגאי אך נאלצה לוותר עליו, ועל מערב תראקיה כולה, ולמוסרה ליוון לאחר מלחמת העולם הראשונה. בכך נקבעו הגבולות השרירים בתראקיה כיום.
ראו גם

תראקים
הערות שוליים

↑  ר' טוויטר, האקדמיה העברית
| --- | --- |
בקרת זהויות :  GND: 4078277-3  NDL: 00577011  NKC: ge117026  VIAF: 246534538   WorldCat (עם VIAF): 246534538 
תראקיה ואסיה הקטנה
חייל תראקי (המאה ה-5 או ה-4 לפנה"ס)
תראקיה לאחר חוזה סן סטפנו וקונגרס ברלין
תוצאות מלחמת הבלקן הראשונה (למעלה) והשנייה (למטה)
BM-24

| --- | --- |
BM-24M-5205
 מידע כללי
 סוג:  artillery model 
 מדינה מייצרת:  ברית המועצות ברית המועצות
 משתמשים עיקריים:  צבא מצרים 
 שנת ייצור:  1949
 תקופת השימוש:  1949–הווה (כ־75 שנים) 
 מערכה מרכזית:  מלחמת ששת הימים, מלחמת יום הכיפורים, מלחמת לבנון הראשונה
 מידע טכני
 משקל:  9,200 ק"ג 
 מהירות:  363 מ'/ש' 
 מערכות נשק
 קליבר:  240 מ"מ
 סוגי תחמיש:  M-24 HE rocket 
 משקל פגז:  112.5 קילוגרם
 טווח מקסימלי:  11 קילומטר
 
BM-24 היא רקטה ארטילרית סובייטית. היא מסוגלת לירות רקטות 240 מ"מ מ-12 קני שיגור. 
ישנן 2 גרסאות ל-BM-24, הראשונה היא משגר שנישא על ידי משאית ZiL-151 6X6 ועלייה משגר והשנייה היא משגר שנישא על ידי טרקטור ארטילרי AT-S. רוב המערכות הותקנו על משאיות מתוצרת זיל. ייצור המערכת נמשך עד לשנות ה-80 של המאה ה-20.
משתמשים

ברית המועצות ברית המועצות
ישראל ישראל - היו מספר משגרים שנלקחו כשלל ממצרים במלחמת ששת הימים והיו בשימוש עד מלחמת לבנון הראשונה.
מצרים מצרים
סוריה סוריה
עיראק עיראק
קובה קובה
תימן תימן
All Wrapped Up

All Wrapped Up הוא מיני אלבום בנושא חג המולד בן שבעה שירים ובו אמנים המיוצגים בחברת הוליווד רקורדס שרים גרסאות משלהם לשירי החג. הוא יצא לאור ב-4 בנובמבר 2008.
רשימת רצועות

| מס' | שם | אמן מבצע | משך |
| --- | --- | --- | --- |
| 1. | Joyful Kings  | האחים ג'ונאס | 3:11 |
| 2. | Santa Claus Is Comin' to Town  | מיילי סיירוס | 2:27 |
| 3. | Christmas Won't Be the Same Without You  | פליין וייט טיז | 2:34 |
| 4. | Celebrate Love  | ג'ורדן פרויט | 4:01 |
| 5. | Greatest Time of Year  | אלי ואייג'יי | 3:13 |
| 6. | Bring Me Love  | מריה דיגבי | 3:29 |
| 7. | Wonderful Christmastime (גרסת כיסוי לפול מקרטני)   | דמי לובאטו | 2:35 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 10 |
הערות שוליים

↑  "All Wrapped Up Holiday CD – Only at Target". Amazon. נבדק ב-2009-01-27.
1805 בארצות הברית

| 0 | 1 | 2 | 3 |
| --- | --- | --- | --- |
| «««  1804   1803  1802 |  דגל ארצות הברית | 1805  בארצות הברית |  »»»  1806   1807   1808 |
כל ערכי השנים בארצות הברית • אירועים בולטים בעולם ב-1805 פורטל ארצות הברית • לוח שנה של שנת 1805
1805 בארצות הברית הייתה השנה בה חגגה ארצות הברית 29 שנה מיום היווסדה.
הנהגה

הנשיא: תומאס ג'פרסון (המפלגה הדמוקרטית-רפובליקנית)
סגן הנשיא: ארון בר (המפלגה הדמוקרטית-רפובליקנית) עד 4 במרץ, ג'ורג' קלינטון (המפלגה הדמוקרטית-רפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
11 בינואר – נוצרה טריטוריית מישיגן.
4 במרץ – תומאס ג'פרסון הושבע לקדנציה השנייה שלו כנשיא ארצות הברית.
11 ביוני – שרפה מחריבה את רוב דטרויט.
7 בנובמבר – משלחת לואיס וקלארק מגיעה אל האוקיינוס השקט.
נולדו

פרק זה לוקה בחסר. אנא תרמו לוויקיפדיה ו.
23 בדצמבר – ג'וזף סמית' הבן, איש דת אמריקאי, מייסד "כנסיית ישו המשיח של קדושי אחרית הימים" הידועה ככנסייה המורמונית (נרצח 1844)
נפטרו

פרק זה לוקה בחסר. אנא תרמו לוויקיפדיה ו.
תנועת האזרח החקלאי

| --- | --- |

 מדינה:  הולנד 
 שם רשמי:  BoerBurgerBeweging 
 מייסד:  קרוליין ואן דר פלאס 
 מנהיגים:  קרוליין ואן דר פלאס 
 תקופת הפעילות:  אוקטובר 2019 – הווה (כ־5 שנים) 
 אידאולוגיות:  אגרריאניזם, פופוליזם 
 מטה:  Colmschate, דוונטר 
 מיקום במפה הפוליטית:  מרכז-ימין 
 נציגויות בפרלמנטים
 חברי פרלמנט:  7 (בית הנבחרים של הולנד), 16 (Dutch Senate) 
 boerburgerbeweging.nl
 
תנועת האזרח החקלאי (בהולנדית: BoerBurgerBeweging, בראשי תיבות: BBB) היא מפלגה פוליטית אגררית בהולנד, שמטרתה לקדם את יכולת הקיום באזורים הכפריים ובמגזר החקלאי.
היסטוריה

הולנד, על אף שטחה הקטן יחסית היא יצואנית הבשר הגדולה ביותר באירופה ויצואנית מוצרי החקלאות בכלל השנייה בגודלה בעולם (אחרי ארצות הברית). יש בה את צפיפות חיות המשק הגדולה ביותר באירופה, וחקלאות אינטנסיבית המבוססת על פיטום בעלי החיים במזון מרוכז תזונתית הגדל בעזרת דשנים עתירי חנקן. תנועת האזרח החקלאי נוסדה כיוזמה של עיתונאית בנושאי החקלאות קרוליין ואן דר פלאס, יחד עם וים חרוט קורקמפ, והנק ורמיר מסוכנות השיווק ReMarkAble, המתמקדת במגזר החקלאי. המפלגה החלה את דרכה בפלטפורמת המדיה החברתית BoerBurgerTweet ונוסדה ב-1 בנובמבר 2019, זמן קצר לאחר תחילת מחאת החקלאים (אנ') נגד תוכנית הממשלה לצמצום פליטות החנקן, שכללה מגבלות מחמירות על המגזר החקלאי על מנת להפחית את פליטות החנקן והאמוניה שלהם, ביניהן שימוש בפחות דשן, הפחתת מספר בעלי החיים ומעבר לגידולים מהצומח שמזהמים פחות.
המפלגה השתתפה בבחירות לפרלמנט בשנת 2021 עם ואן דר פלאס כמנהיגת המפלגה. המפלגה השיגה 104,319 קולות (1.0%), ובכך השיגה מושב אחד בבית הנבחרים.
בשל אילוצי זמן, החליטה המפלגה שלא להשתתף באופן עצמאי בבחירות המקומיות ב-2022. עוד הצהירה המפלגה כי היא לא רוצה להפריע למפלגות המקומיות. עם זאת, מפלגות מקומיות יכלו להירשם כבעלי ברית. בעלי ברית של BBB הורשו להשתמש בשירותי המפלגה ועבדו תחת הלוגו שלה, עם שם הרשות המקומית. בתמורה, התחייבה המפלגה המקומית לתמוך בתוכנית הבחירות של ה-BBB וחברי המועצה שנבחרו היו צריכים להיות חברים במפלגה. בבחירות זכו בעלי ברית של BBB ב-48 מושבים ב-19 רשויות.
במרץ 2023, השתתפה המפלגה בבחירות המחוזיות ובבחירות למועצות המים. באופן חסר תקדים, השיגה המפלגה בבחירות המחוזיות מיד את מירב הקולות בכל המחוזות,. במחוזות דרנתה ואובריסל השיגה המפלגה יותר משליש מהקולות. היות שהמועצות המחוזיות בוחרות את הסנאט – הבית העליון בפרלמנט – השיגה המפלגה שישה עשר מושבים בסנאט, מה שהפך אותה מיד למפלגה הגדולה ביותר. BBB גם הפכה למפלגה הגדולה ביותר ב-13 מתוך 21 מועצות המים.
מצע

BBB טוענת לייצג את האינטרסים של תושבי האזורים הכפריים, המגזר החקלאי, דייגים וציידים.
בבחירות הכלליות ב-2021, המפלגה מיקדה את הקמפיין שלה בנושאים החשובים לבוחרים כפריים וחקלאיים, כולל הבטחה להקים את "משרד הכפריות" שימוקם לפחות 100 קילומטרים מהאג, והסרת האיסור על ניאוניקוטינואידים. המפלגה קראה לקדם את "חוק הזכות לחקלאות", שייתן לחקלאים השפעה גדולה יותר בענייני הרחבת חקלאות, בתגובה להתנגדות מקומיות לחוות חזירים ועיזים על רקע דאגה לבריאות הציבור, לסביבה ולחקלאות.
ה-BBB תומכת בהשארות באיחוד האירופי למטרות מסחר, אך רוצה לצמצם את כוחו של האיחוד האירופי ומתנגדת לפדרליזציה של האיחוד האירופי. המפלגה טוענת שיש לאפשר לכל מדינה ואזור באיחוד האירופי לשמור על זהותה ותרבותה ללא הפרעה. המפלגה גם תומכת בחברות הולנד בנאט"ו וקראה לספק לאוקראינה מטוסי F-16.
המפלגה מתוארת כשמרנית, כמפלגת מרכז, מרכז-ימין, ימנית פופוליסטית, ימנית, אירו-סקפטית, ובענייני מדיניות מסוימים כמרכז-שמאל. למרות שאינה מפלגת ימין קיצוני בעצמה, כמה אקדמאים ועיתונאים תיארו את המפלגה כמי שנתמכת על ידי הימין הקיצוני. בנושאי הגירה ומקלט, ה-BBB תומכת בקבלת פליטים הנמלטים ממלחמות אך מעדיפה לעזור להם קרוב לאזור ממנו הם מגיעים במקום לעודד הגירה להולנד, מתוך כוונה שרוב הפליטים יחזרו לארצם לאחר שהסכסוך במדינתם יסתיים. היא גם בעד שמהגרים יהיו מועסקים ועצמאים כלכלית לפני המעבר להולנד, והם חייבים ללמוד הולנדית, לעבוד ולשלם מס בהולנד לפחות חמש שנים לפני שיהיו זכאים לתושבות קבע. המפלגה תומכת בגירוש מהגרים בלתי חוקיים.
מנהיגת המפלגה, קרוליין ואן דר פלאס, הצהירה כי המפלגה למען בעלי החיים וארגון זכויות בעלי החיים Wakker Dier הם שניים מהאויבים הגדולים של BBB, וכי המפלגה משתמשת במדיה החברתית שלה כדי לספק פרספקטיבה חלופית.
תוצאות בבחירות > בית הנבחרים של המדינות הכלליות

| שנת בחירות | ראש הרשימה | # סה"כ קולות |  % מסך הבוחרים | # מושבים | +/– |
| --- | --- | --- | --- | --- | --- |
| 2021 | קרוליין ואן דר פלאס | 104,319 | 1.00 (16) | 1 / 150 | חדש |
תוצאות בבחירות > סנאט

| שנת בחירות | ראש הרשימה | # סה"כ קולות |  % מסך הבוחרים | # מושבים | +/– |
| --- | --- | --- | --- | --- | --- |
| 2023 | אילונה לאגאס | 36,976 | 20.66 (#1) | 16 / 75 | חדש |
תוצאות בבחירות > מועצות מחוזיות

| שנת בחירות | # סה"כ קולות |  % מסך הבוחרים | מקומות ישיבה | +/– |
| --- | --- | --- | --- | --- |
| 2023 | 1,479,695 | 19.23 (ראשון) | 137 / 572 | חדש |
| מחוז | קולות(%) | תוצאה (מושבים) |
| --- | --- | --- |
| דרנתה | 33.51 | 17 / 43 |
| פלבולנד | 20.81 | 10 / 41 |
| פריסלנד | 27.86 | 14 / 43 |
| חלדרלנד | 23.57 | 14 / 55 |
| חרונינגן | 23.56 | 12 / 43 |
| לימבורג | 18.47 | 10 / 47 |
| צפון בראבנט | 18.21 | 11 / 55 |
| צפון הולנד | 13.76 | 8 / 55 |
| אוברייסל | 31.27 | 17 / 47 |
| דרום הולנד | 13.74 | 9 / 55 |
| אוטרכט | 13.18 | 7 / 49 |
| זיילנד | 19.75 | 9 / 39 |
מספר חברים

מספר החברים ב-BBB גדל בחדות בשנים הראשונות לקיומה, על פי נתוני מרכז התיעוד למפלגות פוליטיות הולנדיות .
| שָׁנָה | מספר |
| --- | --- |
2021: 241
2022: 2,376
2023: 10,822
1958 בגרמניה

| 0 | 1 | 2 | 3 |
| --- | --- | --- | --- |
| «««  1957   1956  1955 |  דגל גרמניה | 1958  בגרמניה |  »»»  1959   1960   1961 |
כל ערכי השנים בגרמניה • אירועים בולטים בעולם ב-1958 פורטל גרמניה • לוח שנה של שנת 1958
1958 בגרמניה הייתה השנה בה ציינה גרמניה 87 שנות לאום.
הנהגה

נשיא גרמניה: תאודור הויס
קנצלר גרמניה: קונראד אדנאואר
אירועים

20 בינואר - גרמניה משתתפת באירוויזיון 1958
16 בנובמבר - נערכות בחירות כלליות במזרח גרמניה. בבחירות זכתה מפלגת החזית הלאומית עם 99.9% מהקולות.
נולדו

25 בינואר - ירגן הינגזן, אתלט קרב עשר
17 בפברואר - קלאודיה שופמן, היסטוריונית וסופרת.
21 במרץ - מרליס גר, אצנית מזרח גרמנייה
24 במרץ - רולנד קוך, פוליטיקאי
31 במרץ - דיטמר בארטש, פוליטיקאי
26 באפריל - אינגולף לוק, שחקן
19 במאי - דיטר רייטר, פוליטיקאי
23 במאי - תומאס רייטר, אסטרונאוט לשעבר מטעם סוכנות החלל האירופית
14 ביוני - אולף שולץ, פוליטיקאי
16 ביוני - אולריקה טאובר, שחיינית
18 ביוני - פיטר אלמטאייר, פוליטיקאי
25 ביולי - קרלהיינץ פורסטר, כדורגלן
27 ביולי - ברברה רודניק, שחקנית (נפטרה ב-2009)
8 באוקטובר - אורסולה פון דר ליין, פוליטיקאית
14 באוקטובר - קורנליה אנדר, שחיין
15 בדצמבר - שטפן וייל, פוליטיקאי
נפטרו

27 בינואר - אוסקר, נסיך פרוסיה (נולד ב-1888)
30 בינואר - ארנסט היינקל, מעצב מטוסים גרמני (נולד ב-1888)
22 בפברואר - תיאו הריך, סופר גרמני (נולד ב-1903)
3 במרץ - וילהלם זיסר, פוליטיקאי גרמני (נולד ב-1893)
21 במרץ - הנס אהרנברג, תאולוג גרמני (נולד ב-1883)
6 באפריל - ריינהולד שניידר, משורר גרמני (נולד ב-1903)
20 ביוני - קורט אלדר, כימאי גרמני (נולד ב-1902)
29 ביוני - קרל ארנולד, פוליטיקאי גרמני (נולד ב-1901
25 באוגוסט - לאו בלך, מלחין ומנצח גרמני (נולד ב-1871)
10 בספטמבר - פרנץ וסל, שופט גרמני (נולד ב-1903)
21 בדצמבר - ליון פויכטוונגר, סופר, מחזאי ומתרגם יהודי-גרמני (נולד ב-1884)
1958 בארצות הברית

| 0 | 1 | 2 | 3 |
| --- | --- | --- | --- |
| «««  1957   1956  1955 |  דגל ארצות הברית | 1958  בארצות הברית |  »»»  1959   1960   1961 |
כל ערכי השנים בארצות הברית • אירועים בולטים בעולם ב-1958 פורטל ארצות הברית • לוח שנה של שנת 1958
1958 בארצות הברית הייתה השנה בה חגגה ארצות הברית 182 שנה מיום היווסדה.
הנהגה

הנשיא: דווייט אייזנהאואר (המפלגה הרפובליקנית)
סגן הנשיא: ריצ'רד ניקסון (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
8 בינואר – בובי פישר בן ה-14 זוכה באליפות ארצות הברית בשחמט
31 בינואר – ארצות הברית משגרת את אקספלורר 1, לווינה הראשון לחלל
24 במרץ – הזמר אלביס פרסלי מתגייס לצבא ארצות הברית
12 במאי – ארצות הברית וקנדה חותמות על הסכם שלפיו הוקם פיקוד הגנת האוויר והחלל של צפון אמריקה (NORAD)
15 ביולי – 5,000 נחתים אמריקאים נוחתים בביירות בלבנון כדי לסייע לממשלה הפרו-מערבית
29 ביולי – הקונגרס האמריקאי מקים את נאס"א
3 באוגוסט – הצוללת הגרעינית נאוטילוס משלימה מעבר מתחת לכיפת הקרח של הקוטב הצפוני
18 באוגוסט – לוליטה, ספרו מעורר המחלוקת של ולדימיר נבוקוב, התפרסם בארצות הברית
26 באוקטובר – הטיסה המסחרית הראשונה של הבואינג 707, מניו יורק לפריז
נולדו

26 בינואר – אלן דג'נרס, קומיקאית ושחקנית קולנוע אמריקאית
10 במרץ – שרון סטון, שחקנית קולנוע אמריקאית
3 באפריל – אלק בולדווין, שחקן קולנוע אמריקאי
29 באפריל – מישל פייפר, שחקנית קולנוע אמריקאית
23 במאי – דרו קארי, קומיקאי אמריקאי
7 ביוני – פרינס, מוזיקאי אמריקאי
8 ביולי – קווין בייקון, שחקן קולנוע אמריקאי
16 באוגוסט – מדונה, זמרת ושחקנית אמריקאית
25 באוגוסט – טים ברטון, במאי קולנוע אמריקאי
29 באוגוסט – מייקל ג'קסון, זמר פופ ורקדן אמריקאי (נפטר ב-2009)
16 באוקטובר – טים רובינס, שחקן ובמאי קולנוע אמריקאי
20 באוקטובר – ויגו מורטנסן, שחקן אמריקאי
נפטרו

27 באוגוסט – הפיזיקאי ארנסט לורנס ממציא הציקלוטרון וחתן פרס נובל לפיזיקה לשנת 1939 (נולד ב-1901)
31 בינואר: ארצות הברית משגרת את אקספלורר 1, לווינה הראשון לחלל
All Wrapped Up Vol. 2

All Wrapped Up Vol. 2 הוא מיני-אלבום בנושא חג המולד בן שבעה שירים ובו אמנים המיוצגים על ידי הוליווד רקורדס שרים גרסאות משלהם לשירי החג. הוא יצא לאור ב-30 באוקטובר 2009.
רשימת רצועות

| מס' | שם | אמן מבצע | משך |
| --- | --- | --- | --- |
| 1. | This Christmas  | ג'ורדן פרויט | 3:14 |
| 2. | Please Come Home for Christmas  | ג'סי מקרטני | 2:49 |
| 3. | Summertime Anthem  | האחים ג'ונאס | 2:38 |
| 4. | White Christmas  | הונור סוסייטי | 2:25 |
| 5. | Winter Wonderland  | סלינה גומז & הסצנה | 2:06 |
| 6. | Gotta Get Back by Christmas  | סטיב רוסטון | 2:49 |
| 7. | Let It Snow  | אנה מרגרט | 2:16 |
הערות שוליים

↑  All Wrapped Up: Volume 2, נבדק ב-2020-11-04
BM-25 (משגר רקטות)

ערך זה עוסק במשגר רקטות סובייטי. אם התכוונתם לטיל בליסטי תוצרת צפון קוריאה, ראו .
| --- | --- |

 מידע כללי
 סוג:  משגר רקטות מרובות 
 מדינה מייצרת:  ברית המועצות ברית המועצות
 שנת ייצור:  1957
 מידע טכני
 אורך:  9.8 מטר
 רוחב:  2.7 מטר
 גובה:  3.5 מטר
 משקל:  18,145
 מהירות:  55 קמ"ש
 טווח פעולה:  530 ק"מ
 מנוע:  YaMZ-206B
 צוות:  8/12
 מערכות נשק
 קליבר:  250
 זווית צידוד:  6 מעלות
 זווית עלרוד:  55 מעלות
 טווח מקסימלי:  30 ק"מ
 
BM-25 הוא משגר רקטות סובייטי רב קני שפותח בברית המועצות ויכול לשגר רקטות בקוטר של עד 250 מ"מ ב-6 קנים.
המשגר פותח בשנת 1957 ושימש בשירות צבא רוסיה עד שנות ה-70 ומשמש עד היום בתימן.
ראו גם

קטיושה